
DECISIÓ 25/04
Assumpte: Programa Una altra cosa, emès per TV3 el 27 d’abril de 2004, a les 22.22 hores.

1. El 29 d’abril de 2004, una persona formula una reclamació en relació amb el programa esmentat. La persona reclamant considera que hi ha molta gent creient i cal tenir més respecte envers la religió catòlica en els programes televisius d’humor. 

2. En el fragment del programa objecte de la reclamació, l’Andreu Buenafuente, després de comentar el resultat del partit de futbol Madrid-Barça, fa una pregària a la Mare de Déu de Montserrat i li demana que el Barça guanyi la Lliga, mentre sona el Virolai. La durada total d’aquest fragment del programa és de 3 minuts i 22 segons.  

3. El Ple del Consell de l’Audiovisual de Catalunya, a proposta de la Comissió de Continguts, en la reunió que ha tingut lloc el 30 de juny de 2004, amb la deliberació prèvia i per unanimitat, d’acord amb el que estableix la lletra f de l’article 10 de la Llei 2/2000, de 4 de maig, emet la decisió següent:

El Consell desestima la reclamació entenent que en el fragment de programa analitzat no hi ha cap element irrespectuós amb els símbols o les creences religioses.

4. Comunicar aquesta decisió a la persona interessada i a Televisió de Catalunya.

Barcelona,  30 de juny de 2004

El president

Francesc Codina i Castillo

